钦定古今图书集成/明伦汇编/氏族典/第396卷 > 李贤
## 钦定古今图书集成/明伦汇编/氏族典/第396卷 > 李贤

按《明外史李贤传》：“贤字原德，邓人。举乡试第一，宣德
八年进士，授验封主事。景泰中，超擢兵部右侍郎，转
户部。英宗复位，兼翰林学士，入直文渊阁，进尚书。贤
气度端凝，奏对皆中机宜，帝深眷之。宪宗即位，进少
保，华盖殿大学士。成化二年遭父丧，诏起复，三辞不
许，遂视事。其年冬卒，谥文达。”